**ערוץ ההיסטוריה - היילייטס אפריל 2015**

**שידורים מיוחדים ביום השואה, יום הזכרון לחיילי צה"ל ויום העצמאות, במוקד בכורות מרתקות:**

**"ההנהגה הנאצית: רוע מוחלט" ערב יום השואה - יום רביעי, 15 באפריל בשעה 22:10 בכורה!**

מנהיג הרייך השלישי אדולף היטלר, מייצג עבור רבים את הרוע האולטימיבי. אך הוא לא פעל לבד. תעודה מרתקת זו, סוקרת את הדמויות הבולטות בצמרת הרייך, שיישמו את אידיאולוגיית השנאה הנאצית: **גרינג, גבלס, הימלר, אייכמן, היידריך, ומנגלה** פעלו ביעילות מפחידה להשמדת יהודי אירופה וביצוע פשעים מזוויעים נגד האנושות.

**"מבוזבזים" ערב יום הזכרון - יום שלישי, 21 באפריל בשעה 22:07 בכורה!**

סרט תיעודי רב-עוצמה, המתאר את שיגרת יומם המפחידה של חיילי מוצב הבופור שבדרום לבנון. במרכז הסרט שביימה נורית קידר, עדויות של חיילים ששירתו במוצב בחצי השנה שקדמה לנסיגה מלבנון. מהסיפורים שהם מגוללים, מתקבלת תמונה מצמררת המורכבת מחוויות החיילים בשדה הקרב.

**"מבצע מוראל - קזבלנקה 61" ערב יום העצמאות - יום רביעי, 22 באפריל בשעה 22:30 בכורה!**

תעודה מרתקת, שבמרכזו שחזור של "**מבצע מוראל**" - מבצע מחתרתי נועז של העלאת 530 ילדים ממרוקו לישראל בשנת 1961, כל זאת תוך סיכון וללא ידיעת שלטונות מרוקו. בחורף 2006 יצאו כמה מאנשי המוסד הישראלי לשעבר במסווה של קבוצת תיירים שנסעה לטייל במרוקו, לשחזר את המבצע שבו שנטלו חלק לפני 45 שנה.

**פסח מסתורי - ספיישל סודות ותעלומות, 11-4 באפריל, החל משעה 21:20**

בפסח הקרוב, יוצא ערוץ ההיסטוריה למסע מסתורי וקסום ומחפש הרבה יותר מאשר את האפיקומן... לאורך כל ימי החג, נשדר מדי ערב ספיישלים מרתקים העוסקים בתעלומות מסתוריות ועובדות מדעיות מפתיעות שנשמרו בסוד עד עתה... בבכורה ישודרו הספיישלים הבאים: "**טיטניק: רוחות במצולות**"(בבימוי ג'יימס קמרון),"**כדור הארץ: נקודות היעלמות**", "**סודות הזמן נחשפים**", "**סודות המזל נחשפים**" ו-"**51 עובדות מדהימות על ארה"ב**".

**עונות חדשות לסדרות אהובות:**

**"אוצר האי המקולל - עונה 2" החל מה-29 באפריל בשעה 21:20 בכורה!**

עונה שניה לסדרה שהפכה ללהיט ענק בארה"ב. בעונה זו, צמד האחים ריק ואמרטי לאגינה מכפילים את המאמץ שהשקיעו בעונה שעברה, סורקים והופכים כל אבן באי באופן שיטתי, תוך שימוש במומחים בעלי שם וציוד טכנולוגי ומכני משוכלל ביותר – במטרה למצוא את האוצר העתיק והמסתורי, שהחיפוש אחריו כבר גבה חיי אדם...

**"מי רוצה לעשות היסטוריה? - עונה 2" החל מה-24 באפריל בשעה 18:00 בכורה!**

עונה חדשה לשעשועון היחיד שלא רוצה שהמשתתפים ינצחו בו. מתחרים בעלי ידע בטריוויה היסטורית, מתמודדים זה נגד זה, ונגד כוכבי "היסטוריה למכירה": ריק הריסון, קורי הריסון ו...צ'אמלי כמובן. הפרס לזוכה בשעשועון הוא כסף מזומן, לצד פריטים יקרי-ערך מהחנות עצמה, ולא סתם מהחנות- אלא מהאוסף הפרטי של ריק הריסון!

**מרתונים מיוחדים:**

**מרתון "קרבות אויר" יום שבת, 4 באפריל החל מ-12:10**

שחזור של קרבות האוויר המסוכנים והנועזים בתולדות התעופה, באמצעות שילוב בין קטעי ארכיון נדירים, אנימציית מחשב משוכללת וראיונות עם הטייסים שנטלו חלק באותם קרבות. פרקי הסדרה בוחנים בין השאר קרבות אוויר שהתחוללו בשתי מלחמות העולם, מלחמת וייטנאם ומלחמת ששת הימים.

**מרתון "מלחמות העולם" יום שבת, 11 באפריל החל מ-13:00**

סדרה מרתקת ומושקעת, המגוללת סיפור דרמטי של שלושה עשורים קטלניים במאה ה-20: שלושים שנים במהלכן התרחשו שתי מלחמות העולם, דרך עיני המנהיגים והמפקדים שאישיותם ואופיים עוצבו בשוחות מלחמת העולם הראשונה, שהשלכותיה הדרמטיות הביאו את העולם על סף חורבן מוחלט במלחמה שנייה.

**מרתון "רומא העתיקה" יום שבת, 18 באפריל החל מ-12:00**

לפי המסורת הרומאית, ב-21 באפריל, שנת 753 לפנה"ס נוסדה העיר רומא ע"י האחים התאומים רמוס ורומולס, שהיה למלכה הראשון של העיר. לציון המאורע החשוב, נשדר פרקים מיוחדים של "ערים: עולם-תת-קרקעי", "חידושי העולם העתיק" ואת הספיישל "רומא העתיקה: חיים בחטא", החושפים צדדים שונים בהיסטוריה של העיר שלא נבנתה ביום.

**שידורי יום השואה והגבורה בערוץ ההיסטוריה, רביעי-חמישי 16-15 באפריל**

**במוקד שידורינו ביום זה בכורה לסרט התיעודי המרתק:**

**ההנהגה הנאצית: רוע מוחלט / Nazis: Ultimate Evil**

**רביעי, 15 באפריל ב-22:10, בכורה!** שידורים נוספים למחרת ב-15:30 ו-21:30

אדולף היטלר, מנהיג הרייך השלישי העריץ ששלט בגרמניה הנאצית, שהיה אחראי לשואת יהודי אירופה ויזם מלחמה עולמית שהסתיימה במותם של כ-60 מיליון בני אדם, מייצג עד היום עבור רבים את הרוע האולטימיבי. **אך היטלר לא פעל לבד.**

היקף הזוועות שביצעה המפלגה הנאצית הצריך מנגנון שלם שיכול היה לבצע אותה: החל מעילית אינטלקטואלית שהעניקה לגיטימציה לרעיונות היטלר בעיני הציבור, דרך פקידות בירוקרטית שביצעה את הוראותיו ביעילות חסרת רחמים, וכלה בבריונים אלימים בדרגים הנמוכים של המפלגה, שיישמו בשטח את הוראות המפלגה באופן אכזרי ביותר כלפי קורבנותיהם המיועדים.

מי היו אותם אנשים? כיצד הפכו לחלק אינטגרלי ממנגנון הרשע הנאצי? עבור רבים, שלטון הטרור הנאצי החל ב-8 בנובמבר, 1923. אדולף היטלר, בגיבוי 600 חיילי ה-SA, מסתערים על כינוס פוליטי בעיר מינכן בנסיון כושל לבצע "פוטש" ולהחליף את המשטר בכוח. הפוטש אמנם דוכא למחרת, אך **מנקודה זו והלאה, היטלר שכלל את דרך הפעולה שתהפוך את שלטון הטרור שלו לאפשרי: הסתמכות על מעגל קרוב של משתפי פעולה נאמנים שיבצעו את הוראותיו**. למעשה, היטלר הבין אחרי הפוטש שלא רק טרור יקדם אותו אלא גם ניצול כללי המשחק באופן ציני.

**הרמן גרינג** - טייס במלחמת העולם הראשונה שהפך ליד ימינו של היטלר, ומראשי המשטר הנאצי. מפקד חיל האוויר הגרמני (הלפוטוואווה), ובעל אחריות רבה לרדיפת היהודים, עוד בטרם השמדתם הפיזית, לרבות הטלת "קנס" של מיליארדי מארקים על היהודים בגרמניה, מיד לאחר ליל הבדולח. גרינג ניהל אורח חיים ראוותני והיה אחראי למעשי ביזה של אוצרות אמנות ברחבי אירופה, כדי שיעטרו את אחוזתו הפרטית.

**יוזף גבלס** - מומחה התמעולה שניסה להצדיק את האידיאלוגיה של היטלר בעיני העולם. תפקידו הרשמי: שר התעמולה ו"ראש משרד הרייך לתעמולה והשכלת העם". לפני שנתגלה על-ידי היטלר, גבלס היה סופר כושל, שהאשים את היהודים בכל צרותיו. היטלר החליט לתעל את השנאה היוקדת של גבלס ליהודים וכשרונו לסיפורים בדיוניים, והעמידו בראש מכונת התעמולה הנאצית. מטרת גבלס היא לא רק לגרום לשנאה המונית כלפי היהודים, אלא להתניע כמה שיותר פעולות אלימות כנגדם. סרטי התעמולה עליהם ניצח מילאו תפקיד מרכזי בהכשרת דעת הקהל לביצוע פשעי שנאה גזעניים נגד היהודים.

**היינריך הימלר** -חוואי כושל שלא הצליח גם כסוכן מכירות של חומרי דישון, שהפך להיות מפקד יחידת ה-S.S תחת שלטונו של אדולף היטלר. הימלר, שכיהן גם כראש הגסטאפו ונחשב לאחת הדמויות הבולטות במשטר הנאצי, היה המוציא לפועל של תכניות ה"פתרון הסופי" להשמדת יהדות אירופה. לקראת סוף מלחמת העולם השניה, כאשר היה ברור שגרמניה נמצאת לקראת תבוסה מכרעת, עסק הימלר בנסיון להסתיר את העדויות למעשי הזוועה להם היה אחראי ישירות.

**ריינהרד היידריך**- פושע מלחמה נתעב, שבין כינוייו: "התליין" ו-"הקצב מפראג". היה אחראי לביצוע פוגרום "ליל הבדולח" ב-1938, בו נבזזו והושמדו בתי עסק ובתי כנסת רבים, ויהודים רבות נהרגו ונפצעו. הופקד על ביצוע ה"פתרון הסופי" להשמדה שיטתית של 11 מיליון יהודי אירופה. ב-20 ינואר 1942 כינס את ועידת ואנזה, וישב בראש ועדה שתיכננה, עיצבה ותיאמה בין הזרועות הבירוקרטיות השונות של המשטר הנאצי את יישום ה"פתרון הסופי".

**אדולף אייכמן** -הבירוקרט הנאצי המושלם, שכישורי האירגון המרשימים שלו הביאו לעלייתו בצמרת ארגון ה-S.S.. אייכמן רשם בקפדנות את הפרוטוקלים בוועידת ואנזה ב-1942. לאחר הועידה הוא מונה לאחראי הראשי על הובלת יהודי אירופה למחנות ההשמדה. במשפט שנערך לו לאחר שנלכד, יטען אייכמן כי היה רק פקיד שמילא פקודות, אך עדויות ומסמכים שונים הוכיחו כי היה קנאי במסירותו האידיאלוגית לביצוע ה"פתרון הסופי" עד לסוף המלחמה.

**יוזף מנגלה**-האיש שכונה "מלאך המוות מאושוויץ". רופא ופושע מלחמה שביצע פשעים איומים נגד האנושות. נהג לערוך ניסויים אכזריים במיוחד ביהודים ובצוענים במחנות הריכוז באירופה, במיוחד היו נודעים לשימה הניסויים שערך בתאומים זהים. בתנועת יד היה מחליט מי מהאסירים במחנות יושמד, ומי יילך לעבודות פרך ועינויים.

**שידורים נוספים במסגרת יום השואה והגבורה בערוץ ההיסטוריה:**

נשדר בין השאר את סרטי הקולנוע **"התנגדות**"- המבוסס על סיפור הגבורה של האחים היהודים ביילסקי ומאבקם בנאצים ביערות מזרח אירופה במלה"ע השניה, "**הפסנתרן**" – סרטו העוצמתי של רומן פולנסקי על ולדיסלב שפילמן, פסנתרן יהודי ששרד את השואה בפולין בתנאי הישרדות בלתי נסבלים. כמו כן, נשדר את התעודה המרתקת:"**אפוקליפסה: היטלר**", המגולל את סיפור עלייתו הדרמטית של אדולף היטלר לצמרת השלטון בגרמניה, ו-"**המסע של ילדי טהרן**" - סיפור מבצע החילוץ של כ-700 ילדים יהודים מפולין, בעיצומה של המלחמה והבאתם לארץ ישראל.

**יום הזכרון לחיילי צה"ל ויום העצמאות: שידורים מיוחדים - שלישי-חמישי 21-23/4**

**במוקד שידורנו בימים אלו, בכורה לסרטי התעודה המרתקים:**

**"מבוזבזים"**

**שלישי, 21 באפריל ב-22:07, בכורה!**

שידורים נוספים למחרת בשעות 14:07 ו-19:15, חמישי, 23 באפריל ב-20:15 ושבת, 25 באפריל ב-11:15

**סרט תיעודי רב-עוצמה, המתאר את שיגרת יומם המפחידה של חיילי מוצב הבופור שבדרום לבנון**. במרכז הסרט שביימה היוצרת המוערכת נורית קידר, עדויות של חיילים ששירתו במוצב בחצי השנה שקדמה לנסיגת צה"ל מלבנון, בחודש מאי 2000. מהסיפורים שהם מגוללים, מתקבלת תמונה מצמררת המורכבת מחוויות החיילים בשדה הקרב.

הסרט צולם בשנת 2006 על סט סרט הקולנוע העלילתי "הבופור", אך במקום שחקנים הוא מלווה את הגיבורים האמיתיים של ההר. מספרת במאית הסרט, נורית קידר: "**התחושה שקיבלתי היא שהם באמת לא מבינים מה עשינו שם, שהם ישבו במוצב כמו בשר תותחים, ברווזים במטווח שמחכים לסוף**" הסט, שמוקם בקלעת נמרוד, נבנה על-פי עדויות של חיילים וצילומים שהביאו אתם ממוצב הבופור. באופן מפתיע, המפגש הראשון של קידר עם הלוחמים התקיים על הסט. המצלמה עמדה נטועה במקומה, ללא תזוזה, התמקדה בפניהם של הדוברים וקלטה את סיפוריהם, את הקושי שלהם לדבר על החוויות שעברו עליהם כמה שנים לפני כן, ואת התגובה הרגשית הקשה שהעלאת הזיכרונות גרמה להם. בין עדויות החיילים, משולבים קטעי מחול דרמטיים בבימוי אוהד נהרין ובביצוע רקדני להקת "בת שבע", המעניקים לסרט מימד מופשט ופיוטי.

**מבצע מוראל - קזבלנקה 61  / Operation Mural**

**רביעי, 22 באפריל ב-22:30, בכורה!**

שידורים נוספים למחרת ב-13:20 ו-17:10, וביום שבת, 25 באפריל ב-21:05

סרט תיעודי מרתק בבימויו של יהודה קווה. במסווה של קבוצת תיירים שנסעה לטייל במרוקו, יצאו בחורף 2006 כמה מאנשי המוסד הישראלי לשעבר, לשחזר את הפעולה החשאית בה נטלו חלק 45 שנה לפני כן: "**מבצע מוראל" היה מבצע מחתרתי ונועז להעלאת 530 ילדים ממרוקו לישראל מ-16 במרץ**[**1961**](http://he.wikipedia.org/wiki/1961)**עד ב-24 ביולי**[**1961,**](http://he.wikipedia.org/wiki/1961) **כל זאת תוך סיכון וללא ידיעת שלטונות מרוקו, שאסרו על עליית יהודים לישראל לאחר שמדינה זו קבלת העצמאות מצרפת בשנת 1956.** כמה מן הילדים שהיו אז בני 7 ו-9 מספרים את סיפורם ומוסיפים מימד רגשי לסרט כשהם מספרים כיצד אולצו להיפרד ממשפחותיהם ולצאת "אל הבלתי נודע". זהו פרק עלום ומרתק בתולדות עליית יהודי מרוקו.

**כך נולד הרעיון:** שליח ארגון יתחזה לנציג ארגון שווייצרי הומניטרי שיוצב ב[קזבלנקה](http://he.wikipedia.org/wiki/%D7%A7%D7%96%D7%91%D7%9C%D7%A0%D7%A7%D7%94" \o "קזבלנקה), יפנה לשלטונות [מרוקו](http://he.wikipedia.org/wiki/%D7%9E%D7%A8%D7%95%D7%A7%D7%95) ביוזמה להוציא מאות ילדים יהודים ומוסלמים לחופשה בשווייץ. אחרי שהות קצרה בשווייץ ימשיכו הילדים היהודים לישראל. מבצע זה היה תוכנית סודית של "המוסד" להברחת מאות נערים ונערות יהודים ממרוקו לישראל לפני סגירת השערים לעלייה. **באותו הזמן בשווייץ**: דיוויד ליטמן, בן למשפחה יהודית בריטית עשירה, שידע מה מצב היהודים במרוקו: הם אמנם נעשו אזרחים בעלי זכויות שוות אחרי מתן העצמאות, אך השלטונות המרוקאים אסרו את יציאתם החופשית מהמדינה, על-מנת למלא את החלל שנוצר אחרי עזיבת כרבע מיליון הצרפתים את מרוקו. ליטמן אף היה מזועזע מטביעת ספינת המעפילים "[אגוז](http://he.wikipedia.org/wiki/%D7%90%D7%92%D7%95%D7%96)" עם 44 המעפילים, וחיפש דרכים לסייע לבני עמו.

ליטמן בסוף הגיע לארגון [OSE](http://he.wikipedia.org/wiki/OSE) (ארגון עבודה וביטחון ליתומים), שעסק בהצלת ילדים בתקופת [השואה](http://he.wikipedia.org/wiki/%D7%94%D7%A9%D7%95%D7%90%D7%94) ואחריה. בחזותו ובביוגרפיה שלו, ליטמן התאים כמו כפפה ליד לתפקיד; וכך נולד **מבצע מוראל**. כדי לשמור על חשאיות, מפעיליו לא סיפרו לו שהוא עובד עבור "המוסד" והוא היה בטוח שהוא עובד למען [הסוכנות היהודית](http://he.wikipedia.org/wiki/%D7%94%D7%A1%D7%95%D7%9B%D7%A0%D7%95%D7%AA_%D7%94%D7%99%D7%94%D7%95%D7%93%D7%99%D7%AA) .ליטמן, שסיכן את חיי וחיי משפחתו במבצע, יצא לקזבלנקה מצויד במכתב מארגון שווייצרי הומניטרי, שם פתח משרד והתחיל לעבוד. במקביל, אנשי המוסד גד שחר ופנחס קציר עברו מבית לבית ב[קזבלנקה](http://he.wikipedia.org/wiki/%D7%A7%D7%96%D7%91%D7%9C%D7%A0%D7%A7%D7%94) ושכנעו את הורי הילדים לתת לילדיהם לעלות לישראל. כל זה נעשה תוך סיכון וללא ידיעת שלטונות מרוקו. אלה היו אחרוני העולים ממרוקו לפני ששערי הארץ הזו נסגרו ליציאת יהודים. הצעירים אולצו להיפרד ממשפחותיהם ולצאת "אל הבלתי נודע".

**שידורים נוספים ביום הזכרון לחיילי צה"ל ויום העצמאות בערוץ ההיסטוריה:**

במהלך יומיים מיוחדים אלו, נשדר מגוון תכניות בסימן כחול-לבן: ממאבק המחתרות ופליטי השואה למען הקמת המדינה, גבורת חיילי צה"ל במלחמות ישראל השונות, דרך סיפור ההישרדות המופלא של ניצולי טבח הספורטאים באולימפיאדת במינכן, ואף תכנית מיוחדת הסוקרת את תחנות חייו של אחד מגדולי המנהיגים בתולדות מדינת ישראל, יצחק רבין.

**פסח מסתורי - ספיישל סודות ותעלומות, 11-4 באפריל בשעה 21:20**

בפסח הקרוב, ערוץ ההיסטוריה יוצא למסע קסום ומסתורי מחפש הרבה יותר מאשר את האפיקומן...לאורך כל ימי החג, נשדר מדי ערב ספיישלים מרתקים העוסקים בתעלומות מסתוריות ועובדות מדעיות מפתיעות שנשמרו בסוד, עד עתה... בבכורה ישודרו הספיישלים: "טיטניק: רוחות במצולות" (בבימויו של ג'יימס קמרון), "כדור הארץ: נקודות היעלמות", "סודות הזמן נחשפים", "סודות המזל נחשפים" ו-"51 עובדות מדהימות על ארה"ב".

**טיטניק: רוחות במצולות / Ghosts of the Abyss**

**מוצאי שבת, 4 באפריל בשעה 21:20 בכורה!** שידור נוסף למחרת ב-17:10

בסרט התיעודי המרהיב **"טיטניק: רוחות במצולות",** חוזר **הבמאי עטור הפרסים ג'יימס קמרון** ("טיטניק", "הנוסע השמיני 2" "אוואטאר") אל מקור ההשראה הגדול ביותר שלו - אניית הנוסעים ה"טיטניק", ששקעה למצולות ב-15 באפריל 1912, באחת הטרגדיות הימיות הגדולות בהיסטוריה.

במהלך החודשים אוגוסט וספטמבר 2001, יצאו קמרון והשחקן **ביל פקסטון** (שאף כיכב בסרט "טיטניק" ומנחה את התעודה), מלווים בצוות מדענים, חוקרים ימיים והיסטוריונים, למסע מרתק אל מצולות האוקיינוס האטלנטי, כדי לגלות מחדש את שברי האניה המיתולוגית ולחשוף פרטים חדשים על חיי הנוסעים שהיו על סיפונה.

באמצעות **צילומים עוצרי נשימה,** הסרט מתעד באופן מוחשי ביותר את שלל ההרפתקאות, הקשיים והמהמורות של הצוות בניסיונו לאתר ולהגיע במדיוק לנקודה שבה נמצאים שברי אניית הפאר. קמרון וצוותו עולים על גבי ספינת מחקר רוסית, וצוללים עד למעמקי האוקיינוס במטרה להגיע לשברי האנייה המיתולוגית, שסיימה את חייה בטרגדיה נוראית ולגלות את מקום קבורתם של 1,517 נוסעים ואנשי צוות שנהרגו עת התנגשה בקרחון ושקעה למצולות.

לצורך עשיית הסרט "**טיטניק: רוחות במצולות**", נבנו במיוחד שתי צוללות זעירות לא-מאויישות המופעלות באמצעות שלט רחוק, ומאפשרות קירבה מקסימלית לשרידי ה"טיטניק". כמו כן, הסרט כולל קטעי ארכיון נדירים הנחשפים כעת לראשונה, לצד טכנולוגיית CGI מרהיבה ושחזורים דרמטיים, המאפשרים לצופים לחוות את החיים על הטיטניק כאילו שהשנה היא 1912 - להיכנס 'וירטואלית' אל תוך בטן האניה לגלות אותה מחדש, ולהיתקל בתעלומות שנותרו סמויות מן העין קרוב למאה שנה, ולנסות לשחזר את החוויות שעברו נוסעי ואנשי צוות ה"טיטניק" ברגעיה האחרונים.

**כדור הארץ: נקודות היעלמות / The Devil's Graveyards**

**יום ראשון, 5 באפריל בשעה 21:20, בכורה!** שידור נוסף למחרת ב-17:10

"**כדור הארץ: נקודות היעלמות**", הוא דוקו-דרמה סוחפת ומרתקת החושפת את עולם התופעות החריגות המתרחשות במשולש ברמודה ו-11 מערבולות דומות לו על-פני כדור הארץ, ועוסקת בתיאוריות סביב תפקידן וסיבת קיומן.

מדען מחפש תשובות בעקבות מותו המסתורי של בנו במדבר האלג'יראי,ומגלה בחקירתו מערבולת של תופעות בלתי-מוסברות. למעשה, הוא חושף כי ישנן 12 נקודות שונות על-פני כדור הארץ, המכונות "מערבולות זדוניות" (**Vile Vortices**). בתריסר האתרים הללו - שהמוכרת שבהן היא משולש ברמודה, מתרחשים אירועים מטרידים ויוצאי דופן: החל מדפוסים אקלימיים חריגים, דרך תקיפות מוזרות של בעלי חיים, ועד להיעלמויות פתאומיות של מטוסי נוסעים מהשמיים - שייתכן ומהווים רק את הסיפתח לאיום גדול בהרבה האורב לאנושות. הגילויים המפתיעים עשויים לאתגר מאות שנים של מחקר מדעי בנושא ולשפוך אור על כמה מהאירועים הגדולים בהיסטוריה.

"המערבולות" המפורסמות ביותר הן כמובן משולש ברמודה הנודע, אתר פסלי האבן האלג'יראים העתיקים, עמק אינדוס בפקיסטן, הר געש בהוואי, ו"ימת השטן" ביפן. ב-1972, עיתונאי שחקר את התופעות כינה לראשונה את התופעות הללו "מערבולות זדוניות", ותיאר אותן כ"בתי הקברות של השטן". כמה עשורים לאחר מכן, זיהו חוקרים פעילות אלקטרו-מגנטית חריגה ביותר במקומות הללו. היתכן שמערבולות אלו נוצרו על-ידי יצורים מעולמות אחרים? האם הממשל מסתיר את קיומן? האם יש פעולות שניתן לבצע על-מנת לנטרל את השפעתן?

**סודות הזמן נחשפים / Ultimate Secrets of Time**

**יום שני, 6 באפריל בשעה 21:20, בכורה!** שידור נוסף למחרת ב-17:10

האם אפשרי לדעת כמה זמן נותר לך לחיות? **בספיישל זה, נבחן סדרת סיפורים העוסקים במסתרי הזמן:** כיצד אנחנו יודעים כלל מה השעה. במהלך הספיישל, נבקר את אחד השעונים המפורסמים בעולם - ה"ביג בן" בלונדון - כדי לבחון מקרוב את אופן הפעולה שלו, ואף נפגוש מדען הטוען שהוא נמצא על סף פיתוח היכולת לעצור את הזמן. כמו כן, נפגוש ממציאים שפיתחו מכשיר שכביכול מגלה כמה זמן נותר לנו כאן על הפלנטה.

**סודות המזל נחשפים / Ultimate Secrets of Luck**

**יום שני, 6 באפריל בשעה 21:45, בכורה!** שידור נוסף למחרת ב-17:30

האם יש אנשים שיותר ברי-מזל? **בספיישל נבחן סדרת סיפורים שממחישים מה פירושו של דבר להיות בר-מזל**. במהלך הספיישל, נחשוף סודות מדהימים אודות מזל, כמו: כיצד ניתן להגביר את סיכויי הזכייה בלוטו, האם מקום מסויים להיחשב כחסר מזל, ומה הסיכויים לזכייה גדולה בשולחנות ההימורים בלאס וגאס. כמו כן, נציג לצופים כיצד הם עשויים לשנות את מזלם.

**תעלומה בשחקים: המטוס המלזי /Ghost Planes and the Mystery of Flight 370**

**יום שלישי, 7 באפריל בשעה 21:20,** שידור נוסף למחרת ב-17:20

**ספיישל מרתק חוקר את ההיעלמות המסתורית של טיסה 370 חברת התעופה " מלזיה איירליינס", ועליו 239 איש במרץ 2014.** חרף מאמץ חיפוש בינלאומי נרחב, המטוס טרם נמצאו עד היום. התעודה כוללת ראיונות עם בני משפחות הנוסעים ומומחים לתעופה אווירית, השופכים אור חדש על התעלומה. כמו כן נבחן את ההיעלמות בהקשר היסטורי רחב יותר, ונשאל - האם המטוס המלזי מצטרף לשורת מטוסים שנעלמו במהלך ההיסטוריה לבלי שוב?

**בלתי נראה / Invisible**

**יום חמישי, 8 באפריל בשעה 21:20, שידור נוסף למחרת ב-17:15**

העין האנושית רואה באופן מעשי פחות מאחוז אחד (!) ממה שבאמת נמצא מולה. **בספיישל המרתק זה נערוך ספירה לאחור של 40 הדברים המדהימים ביותר שלא ניתן לראות אותם במבט רגיל.** באמצעות שימוש בטכנולוגיה מתקדמת הכוללת את אמצעי הראייה המשוכללים ביותר וכן אנימצית תלת-מימד מהמלה האחרונה, נחשוף תופעות מדהימות המתרחשות כל העת סביבנו ומשפיעים על כל מישורי חיינו.

**51 עובדות מדהימות על ארה"ב /51 Amazing Facts about America**

**יום חמישי, 9 באפריל בשעה 21:20, בכורה!** שידור נוסף למחרת ב-16:25

מה הקשר בין מלחמת יום כיפור להחלטה לאשר פנייה ימינה ברמזור אדום בארה"ב? הידעתם שהנשיא פרנקלין רוזוולט נסע במכונית המשוריינת שהוחרמה מהמאפיונר הנודע אל קפונה? הידעתם שכל ה"ציוצים" של אזרחי ארה"ב בטוויטר מתועדים על-ידי ספריית הקונגרס? מה המדינה בארה"ב שהכי קרובה לפלורידה? ספיישל מרתק ומשעשע שחושף 51 עובדות מדהימות על אנשים, מקומות ופריטים בארה"ב: החל מהפינוקים האהובים על האבות המייסדים של האומה האמריקנית, דרך סיפורים על אוצרות קבורים, הרי געש ומכות ברק, הימצאותם של זהב ואבני חן במקומות בלתי-צפויים, ועד לאנקדוטות על נכדים נשיאותיים וחיות מחמד בבית הלבן.

**היקום: סודות העבר נפתרים / Universe: Ancient Mysteries Solved**

**פרק 1: סטונהנג' - יום שישי, 10 באפריל ב-21:20**

מיני-סדרה מרתקת (וסדרת בת של "היקום" הזכורה לטוב), המנסה לפתור את החידות הגדולות של העולם העתיק, באמצעות שימוש במומחים לצד טכנולוגיית CGI משוכללת, כדי לגלות כיצד העבר שלנו קשור להיסטוריה של היקום.

אתר מבני האבן המסתורי ניצב באנגליה כבר 5,000 שנה. נבחן את האפשרות כי הוא נבנה כדי לשמש מצפה כוכבים, וכמרים אסטרונומים זיהו כאן את דפוסי תנועות השמש והירח.

**פרק 2: פירמידות - יום שישי, 10 באפריל ב-22:10**

מתחם הפירמידות בגיזה: כיצד ומתי נבנה הפלא הארכיטקטוני? האם המצרים הקדמונים השתמשו בידע על תנועת השמש או הכוכבים בבניית הפירמידות? האם המתחם נבנה כאתר פולחן לשמש?

**פרק 3: חורבן שמיימי - יום שבת, 11 באפריל ב-21:20**

סדום ועמורה: הסיפור המקראי על שתי הערים שהוכחדו במטר של אש וגופרית. אסטרונומים, ארכיאולוגים וחוקרי תנ"ך בוחנים את האפשרות כי מקור החורבן באסטרואיד שפגע בכדור הארץ.

**פרק 4: כוכב בית לחם - יום שבת, 11 באפריל ב-22:10**

מה האמת מאחורי הגורם השמימי שבישר על הולדת ישו הנוצרי, כמתואר בברית החדשה? לפי תיאוריות עדכניות, מדובר בצירוף קוסמי של כוכב צדק עם מערכי כוכבים.

**עונות חדשות לסדרות:**

**עונה שניה לסדרה שהפכה ללהיט ענק ואחת הסדרות המצליחות בערוץ:**

**אוצר האי המקולל - עונה שניה / The Curse of Oak Island - Season 2**

**ימי רביעי בשעה 21:20, החל מ-29 באפריל בכורה!** שידורים נוספים למחרת בשעה 18:00 ובימי שישי ב-22:10

האחים ריק ומארטי לאגינה, יוצאים להרפתקאת חייהם, במטרה לגלות את האוצר המסתורי החבוי למעלה מ-200 שנה באי אוק שבקנדה, האם יצליחו היכן שכל קודמיהם נכשלו? לפי אגדה עתיקה, על שבעה אנשים למות בטרם ייחשף סוד האוצר באי אוק. נכון להיום, מספר הקורבנות עומד על שש...

כעת יש למארטי, הטיפוס הספקן יותר בצמד האחים, ממצאים ממשיים שעשויים לגרום להשקעת הכספית העצומה שלו (בשווי עשרות מיליוני דולרים!) להניב פירות, לצד אחיו ריק, הטיפוס האופטימי, השניים חוזרים לעונה שניה של הרפתקאות ומוכנים לקחת על עצמם סיכונים גדולים יותר מאשר בעונה הראשונה, כדי למצוא את התשובות לכל התעלומות שטומן בחובו האי המסתורי - ובעיקר - לאתר את המטמון המיוחל.

**במהלך עשרת פרקי העונה השניה נצפה בריק, מארטי והצוות שמסייע להם, מכפילים את המאמץ שהשקיעו בעונה שעברה, סורקים והופכים כל אבן באי באופן שיטתי, תוך שימוש במומחים בעלי שם וציוד טכנולוגי ומכני משוכלל ביותר. החיפושים רחבי היריעה יחלו בביצה שבה התגלה אותו מטבע ספרדי מסתורי בעונה שעברה.**

עוד העונה, האחים לאגינה ינסו לחשוף את הסיפור האמיתי שמאחורי מפרץ סמית', שלכאורה נוצר מעשה ידי אדם, להגיע לקרקעית הפיר של תושב האי דן בלאנקנשיפ (שכבר ארבעה עשורים תר עם בנו דייב אחר האוצר באי אוק), ואף להגיע לפריצת דרך בחיפושים באתר בו נמצא מכרה הכסף המקורי.

החיפוש אחר האוצר המסתורי באי אוק הצליח עד עתה לייאש, לתסכל, ואף לגרום לפשיטת רגל לכל מי שניסה למצוא אותו. בכדי שמארטי וריק יסכנו את מיליוני הדולרים הדרושים על-מנת להגיע לקרקעית מכרה הכסף האגדי שבאי, הם צריכים למצוא הרבה יותר מאשר את אותו מטבע ספרדי בודד. הסיכונים מעולם לא היו גבוהים כמו בעונה הנוכחית – כמו גם האפשרות כי קללת האוצר האי תפגע גם בצמד האחים השאפתן.

\*לקראת עליית העונה השניה של "**אוצר האי המקולל**", נשדר מרתון של חמשת פרקי העונה הראשונה - ביום שבת, 25 באפריל, החל מהשעות 12:15 ו-23:00

**מי רוצה לעשות היסטוריה?- עונה שניה /Pawnography - Season 2**

**ימי שישי ב-18:00 (2 פרקים ברצף) החל מה-24 באפריל, בכורה!** שידור נוסף למחרת ב-16:00

**עונה חדשה לשעשועון טריוויה משעשע בהשתתפות כוכבי "היסטוריה למכירה" - השעשועון היחיד שלא רוצה שהמשתתפים ינצחו!**

עונה שניה לשעשועון הטריוויה המבדר בהגשת הקומיקאי השנון **כריסטופר טיטוס**, בו מתחרים בעלי ידע בטריוויה היסטורית, מתמודדים אחד נגד השני – ונגד כוכבי סדרת הלהיט "היסטוריה למכירה": **ריק הריסון, קורי הריסון** וכמובן אוסטין "**צ'אמלי**" ראסל!

במסגרת השעשועון הדינמי, מתקיימים שלושה סבבים של שאלות ידע על חפצים היסטוריים המככבים בסדרה על חנות המשכון המפורסמת של משפחת הריסון בלאס וגאס. הפרס הסופי לזוכה בשעשועון הוא כסף מזומן, לצד פריטים יקרי-ערך מהחנות עצמה, ולא סתם מהחנות – אלא מהאוסף הפרטי של ריק הריסון!

מדי פרק, ריק, קורי וצ'אמלי מנסים לשמור בחירוף נפש על הפריטים מהחנות ולנצח בתחרות את מחתריהם מרובי הידע והביטחון העצמי, כאשר ריק ינסה כל טריק כדי לזכות ולשמר בחזקתו את הפריטים היקרים מהאוסף שלו. האם יצליח מתחרה בר-מזל לגבור על ריק הריסון? או שמא יצליח הכוכב של התכנית המצליחה בערוץ ההיסטוריה להיות זה שידו על העליונה, ולשמור על פריטיו והכסף המזומן שבכיסו?

**מרתונים באפריל:**

**מרתון "קרבות אויר" / Dogfights Marathon**

**שבת, 4 באפריל מ-12:10** שידור נוסף בשישי, 10 באפריל החל מ-18:50

**במוקד הסדרה שחזור של קרבות האוויר המפורסמים, המסוכנים והנועזים בתולדות התעופה**. באמצעות שילוב בין קטעי ארכיון נדירים, אנימציית מחשב משוכללת וראיונות עם הטייסים שנטלו חלק באותם קרבות, נזכה לחוש את טעמו של קרב אווירי כאילו היינו בתא הטייס!.

פרקי הסדרה בוחנים קרבות אוויר שהתחוללו בין השאר בשתי מלחמות העולם, מלחמת קוריאה, וייטנאם, מלחמת המפרץ הראשונה ומלחמת ששת הימים. הסדרה משחזרת קרבות האוויר מפורסמים, ומשלבת קטעי ארכיון נדירים, אנימציית מחשב משוכללת וראיונות עם הטייסים, שנטלו חלק באותם קרבות. כך נזכה לחוש את טעמו של קרב אווירי כאילו היינו בתא הטייס. החל ממטוסי המוסטנג, דרך המיגים הרוסיים, המיראז'ים הצרפתיים ועד מטוסי ה- F-15 אמריקניים, ניתן לבחון את ההתפתחות ההיסטורית של מטוסי הקרב לאורך השנים והקרבות בהם נטלו חלק.

**מרתון "מלחמות העולם" / World Wars Marathon**

**שבת, 11 באפריל מ-13:00** שידור נוסף בשישי, 17 באפריל ב-21:10

**סדרה מרתקת ומושקעת, המגוללת סיפור דרמטי של שלושה עשורים קטלניים במאה ה-20:** שלושים שנים במהלכן התרחשו שתי מלחמות העולם דרך עיני המנהיגים והמפקדים שאישיותם ואופיים עוצבו בשוחות מלחמת העולם הראשונה, שהשלכותיה הדרמטיות הביאו את העולם על סף חורבן מוחלט במלחמה שנייה.

**הסדרה תתמקד בדמויות המפתח של מלחמת העולם השניה: היטלר, צ'רצ'יל, סטלין, רוזוולט, מוסוליני, דה-גול, מקארתור וטוג'ו.** הסדרה היוקרתית, שצולמה בארה"ב ובאירופה, כוללת ראיונות עם מנהיגים עכשוויים דוגמת קולין פאוול, ג'ון מייג'ור וג'ון מקיין, המעניקים תובנות מעניינות על התנהגות מנהיגי העבר במצבי המשבר בהם היו נתונים. מעט יותר מ-20 שנה בלבד מפרידות בין שני העימותים הגדולים ביותר של המאה העשרים: מלחמת העולם הראשונה והשנייה. היסטוריוניום רבים טוענים כי אלו לא היו שתי מלחמות נפרדות, אלא רצף מדמם מתמשך אחד, שפגע תחילה בתושבי אירפה בלבד, אך לאחר מכן התרחב לעולם כולו.

כך קורה, שהדמויות המזוהות ביותר עם מלחמת העולם השניה, היו בעצמן מעורבות בשתי מלחמות העולם; תחילה כחיילים לכודים או מנהיגים בתחילת דרכם, במלחמות השוחות של בלגיה וצרפת (קרבות הסום ו-איפר), ושנים לאחר מכן, כמנהיגי מדינות וגנרלים בכירים, השולחים חיילים למערכה באותן שדות קרב ממש, דוגמת הפלישה לנורמנדי והקרב על הבליטה.

**מרתון "רומא העתיקה"**

**יום שבת, 18 באפריל, החל מהשעה 12:00**

לפי המסורת הרומאית, ב-21 באפריל, שנת 753 לפני הספירה, נוסדה העיר רומא על-ידי האחים התאומים רמוס ורומולס, שהיה למלכה הראשון של העיר. ערוץ ההיסטוריה מציין את האירוע ההיסטוריה ומשדר מספר תכניות העוסקות בעיר שלא נבנתה ביום:

**ערים: עולם תת-קרקעי - עלייתה של רומא / Rome: The Rise**

**יום שבת, 18 באפריל בשעות 12:00 ו-21:35**

כיצד הפכו הרומאים לאימפריה חובקת עולם? חלק גדול מהתשובה טמון מתחת לאדמה. החל משכונות מגורים, דרך מערכות ביוב, אקוודוקטים ותיאטראות, נגלה כי רבים מפלאי ההנדסה המודרנית נבנו בהשראת התכנון הרומי.

**ערים: עולם תת-קרקעי - האימפריה החשאית של רומא /Rome's Hidden Empire**

**יום שבת, 18 באפריל בשעות 12:50 ו-22:25**

רומא היא עיר בה העבר פוגש את ההווה בכל פינת רחוב, וכל שליטיה הותירו בה את חותמם, מעל ומתחת לאדמה. סיור מרתק ברחובות הבירה האיטלקית, חושף עדויות לחיים באימפריה הרומית בימי שליטים כמו אוגוסטוס ונירון.

**רומא העתיקה: חיים בחטא / Roman Vice**

**יום שבת, 18 באפריל בשעות 13:40 ו-23:15**

פריחת האימפריה הרומית בעת העתיקה הביאה עמה גם תופעות של שחיתות, אכזריות והפקרות מוסרית ברמות חסרות תקדים. קיסרים כמו אוגוסטוס, טיבריוס ונירון בנו את האימפריה הגדולה מכולם, אך גם הגדירו מחדש את המושג "סדום ועמורה".

**חידושי העולם העתיק: האימפריה הרומית /Ancient Impossible: The Roman Empire**

**יום שבת, 18 באפריל בשעות 15:15 ו-00:50**

פרק מיוחד בוחן במבט לעומק את היקף התושיה והאמביציה של האימפריה הרומית, אחת האימפריות הגדולות והחזקות ששלטו בעולם מאז ומעולם. בין השאר, נסקור את פועלו של קיסר שאפתן שיזם סלילת דרך מאירופה למרכז אסיה, וגם נציץ אל הארמון המוזהב של נירון - שכלל מעליות ותקרה מסתובבת. וכך, ננסה להבין כיצד הצליחו הרומאים להגיע להישגים טכנולוגיים שכאלו לפני כ-2000 שנה.