אפריל 2015 בערוץ **!E**

גרייס הלביג: סוג של לייט נייט /THE GRACE HELBIG SHOW

ימי חמישי ב 22:15 החל מה-9.4 בכורה!

גרייס הלביג היא קומיקאית, שחקנית, תסריטאית, סופרת ואושיית רשת. יש למעלה מ-2 מיליון עוקבים לעמוד היוטיוב שלה "It's Grace" ([youtube.com/graciehinabox](https://www.youtube.com/user/graciehinabox)), שצופים בה באדיקות, ולמעלה מ-200 מיליון צפיות בכלל הקטעים שהעלתה לרשת.

התכנית החדשה היא הגרסה של הלביג לתכניות הלייט נייט המוכרות והיא שילוב של תכנית מערכונים ותכנית אירוח.

ב"גרייס הלביג: סוג של לייט נייט", היא תשתף את הצופים במבחר הגיגים על החיים, תנהל ראיונות עם סלבריטאים, תציג קטעים קורעים מיו-טיוב ותתקשר עם הצופים ברשתות החברתיות בזמן השידור (בארה"ב). הראיונות בתכנית יתקיימו בלוקיישנים יומיומיים שונים כמו דירתה של הלביג, מכוניתה או אפילו בסופרמרקט, כשהיא שומרת על סגנון קליל ומאולתר למחצה.

הלביג, בת 29, נחשבת לפורצת דרך בעולם האינטרנט - היא יוצרת בלוגי וידאו תוססים, שהיא מצלמת מאז 2007, סדרות רשת מצליחות ופודקסטים. בנוסף, היא הפיקה וכיכבה בסרט Camp Takota, ופרסמה את הספר רב המכר (שיכול לעזור לרבים מאיתנו) Grace's Guide: The Art of Pretending to Be a Grown-up. לאחרונה, לוהקה לתפקיד אלקטרה וומן בגרסה החדשה של סדרת הסופר הירוס הקאמפית מהסבנטיז “Electra Woman and Dyna Girl”.

גרייס הלביג: סוג של לייט נייט. ימי חמישי, ב-22:15 החל מ-9.4 בכורה!

יופי של עבודה / Good Work

ימי שלישי, 22:15, החל מ-28.4 סדרה חדשה בבכורה!

משטרת האופנה פוגשת את אסונות מפלסטיק בתכנית אירוח שבועית! בסדרה החדשה, יופי של עבודה, אייקון הסטייל החד פעמי, *רו-פול,* יארח מדי שבוע את *סנדרה וורגרה,* השחקנית ומאפרת הכוכבים והאחות של סופיה ורגרה, לצד המנתח הפלסטי המהולל *ד"ר טרי דוברו* (מ"אסונות מפלסטיק").

השלושה ידונו במרדף המשוגע של הוליווד אחר הופעה חיצונית מושלמת, ויגלו לצופים את מה שבדרך כלל מנסים להסתיר מהם: מגוון הטיפולים הקוסמטיים, הניתוחים הפלסטיים והטרנדים האסטטיים החמים של הכוכבים הגדולים. חברי הפאנל יצפו בתמונות של סלבריטאים, יאבחנו את הטיפולים והניתוחים שעברו, ויחליטו האם עשו להם "יופי של עבודה" או שחלילה, בדיוק ההיפך.

כל תכנית תעסוק במגוון נושאים, החל מטיפולי יופי אקסטרימיים ועד לסודות הקוסמטיים של הכוכבים. בין לבין, יארחו באולפן אורח שיישטח את משנתו בענייני ניתוחים, ונסיינים מטעם התכנית יפקירו את גופם ופניהם להתנסויות בטיפולי היופי החדשניים, לטובת הרחבת הידע של הצופים. בנוסף, יתארחו בתכנית משתתפים מהסדרה "אסונות מפלסטיק" שישתפו את הצופים בחוויותיהם, יסבירו על הניתוחים הכושלים שעברו, ויספרו על השינוי שהתחולל בחייהם.

החיים זה לא הכל

ראשון – חמישי, ב-18:15, החל מ-5.4 בכורה בערוץ!

כי לרגע לא שכחנו את החיים עצמם!!!

**ערוץ E! שמח לחגוג בפסח את התחלת השידור היומי של הסדרה המיתולוגית "החיים זה לא הכל" - הסיטקום הארוך והמצליח ביותר בהיסטוריה של הטלוויזיה בישראל!**

חייהם המקצועיים והאישיים של שני תסריטאים, שכותבים לטלוויזיה ושונאים כל רגע, שזורים בפנטזיות בלתי נשלטות על חיים טובים יותר. בייחוד לאור העובדה שגם קרוביהם לא מקלים על חייהם. גדי (**אבי קושניר**) הוא בן 38, נשוי לדפנה (**ענת וקסמן**) ועובד בטוק שואו זול. הוא סובל בעבודה, הוא סובל בקשריו המשפחתיים, הוא עסוק באופן אובססיבי בנסיון להבין את משמעות החיים הטפלים שלו. הוא מגיע למסקנה שאם כל מה שיש לחיים להציע זה החיים שלו, אז הוא מרומה. חייב להיות עוד משהו. החיים זה לא הכל. מיקי ברנשטיין (**עידן אלתרמן**) הוא השותף לכתיבה של גדי וגם חבר. הוא בן 28, ויש לו עדיין שאיפות אומנותיות. יש בו תמימות לא מעטה ויכולת הישרדות בלתי רגילה.

הסדרה הפופולרית, מאת היוצר דניאל לפין, זכתה לאחוזי צפייה נאים ולפרסים רבים, ביניהם פרסי מסך הזהב לשחקן, שחקנית וסדרה הקומית, וכן לשחקן והשחקנית בטקס פרסי האקדמיה.

התכנית תשודר בימים א' עד ה', בשעה 18:15, עם שידורים נוספים ב- 20:10 וב- 16:00 למחרת.

החיים זה לא הכל, ימי ראשון – חמישי, 18:15, החל מ-5.4 בכורה בערוץ!

מי לבשה את זה יותר טוב? / **Who Wore It Better?**

החל מה- 6.4, ימי שני ב- 22:15, שני פרקים ברצף בכורה!

התכנית האהובה חוזרת במנה שבועית כפולה! קט סדלר מחדשות !E **ו**אורלי שני יעניקו לנו בכל שבוע - שני פרקים חדשים של הממתק האופנתי "**מי לבשה את זה יותר טוב?**". בתכנית הן יחשפו את הטרנדים החדשים והנועזים שאימצו הכוכבות האמיצות, יסבירו כיצד לשחזר את הטוטל לוקים המנצחים של העונה, וגם יבדקו מה קורה כאשר שתי כוכבות (או יותר) בוחרות ללבוש בגד זהה – מה שמביא אותנו לדיון הקבוע: "מי לבשה את זה טוב יותר?". בנוסף, יתקיים בתכנית "דו-קרב אופנתי" כאשר שתי אורחות מפורסמות יתחרו זו בזו למי יש כישורי סטיילינג מפותחים יותר, והשופטות יהיו, כמובן, מנחות התכנית.

בכל תכנית ישולבו משאלי רחוב, יסוקרו האבולוציות האופנתיות של סלבריטאים שונים, ויינתנו גם טיפים ועצות אופנה מהסטייליסטית ועורכת האופנה של מגזין "מארי קלייר"- **זאנה רוברטס ראסי**.

שיחה מהלב: ג'וליאנה ומישל נייט /

Beyond Candid with Giuliana: Michelle Knight

יום רביעי, 29.4, ב- 22:15, בכורה!

**ג'וליאנה רנסיק** נפגשת לשיחה מהלב, מרגשת ומצמררת, עם **מישל נייט**, הצעירה האמיצה שהתפרסמה ב-2013 לאחר שהצליחה לברוח מביתו של אריאל קסטרו, שחטף אותה, החזיק אותה שבויה, ועינה אותה במשך למעלה מעשור. מישל חוזרת אל השעות שלפני החטיפה, לפגישה עם קסטרו, ולרגעי האימה כשהבינה שהוא לא מתכוון לשחרר אותה. היא מספרת בפתיחות ובכנות על ילדותה הקשה, על השנים הבלתי נסבלות שבילתה כלואה עם עוד שתי צעירות נוספות בביתו של סאדיסט אכזרי ואלים, על מסכת העינויים וההתעללויות הנפשיות, הפיזיות והמיניות שעברה. למרות המצב הבלתי אפשרי בו חיה, מישל לא איבדה מעולם את התקווה שתצליח להימלט וליצור לעצמה חיים טובים יותר. היא משתפת את ג'וליאנה והצופים בהתמודדויות עם האתגרים שעומדים בפניה היום ובתכניותיה האופטימיות לעתיד.

משפחת קרדשיאן עונה 10 - חלק א'

ימי שישי ב-16:00 בכורה!

קריס, ברוס ושאר בני המשפחה, ממשיכים לנסות להבין את המשמעות של החיים בנפרד, אחרי כל כך הרבה שנים ביחד, ואת ההשלכות של הפרידה על בני המשפחה. הבנות מתקשות להתרגל לבן זוג החדש של אמן (הצעיר מקורני וקים). קים ממשיכה לנסות להיכנס להריון שני, והמתח בינה ובין קריס ממשיך להתעצם עקב המגורים הצמודים, ומגיע לשיא שלכל הזמנים כאשר קריס מחליטה לארוז את כל חפציה של קים, בלי לדבר איתה על כך ולקבל את הסכמתה. וקוקלואי נאלצת לחפות על שתי אחיותיה שעיסוקיהן הרבים וחיי המשפחה שלהן, גורמים להן להיעדר מפעילויות חשובות בניהול חנויות DASH. הקריירה של קנדל ממשיכה להתקדם ומגיעה לשיא כשהיא נבחרת להיות פרזנטורית מותג הקוסמטיקה הותיק "אסתי לאודר". בהמשך העונה המשפחה לא תוותר גם על החופשה השנתית המסורתית שלהם. הפעם הבנות יארזו קצת פחות בגדי ים חושפניים ויותר ציוד סקי. בנוסף קלואי וחברתה הטובה מליקה יצאו לרוד טריפ רווקות פרוע.