**ערוץ לייפטיים - אפריל 2015**

ערוץ לייפטיים מקדיש את חודש אפריל למלכה של עולם תחרויות הריקודים, הלא היא - **אבי לי מילר**! החודש תעלה בבכורה עונה חדשה של "**רקדניות קטנות**", בנוסף תעלה בבכורה סדרת בת משובחת **"רקדניות קטנות: סטודיו מייקאובר"** בה מילר לוקחת את כל הידע שצברה בסדרה ומעבירה אותו הלאה בצורה "החביבה" שלה לבעלי בתי ספר למחול שרוצים להצליח כמוה. כדי לקנח את כל הטוב בעוד קצת זיעה, ריקודים ודמעות, לאורך כל חג פסח ישודר מרתון "רקדניות קטנות".

**רקדניות קטנות 5 /** **Dance Moms 5**

**החל מה-14/4 ימי שלישי ב- 22:00 עונה חדשה בבכורה!**

**ריאליטי העוקב אחר הסטודיו המפורסם לריקוד של אבי לי מילר בו ילדות צעירות מתחרות על אור הזרקורים והאימהות שילחמו על רגעי התהילה של בנותיהן בכל מחיר.**

בין אם אוהבים או שונאים את **אבי לי מילר**, אי אפשר להוריד את העיניים מהסדרה שלה ולראייה בעונה האחרונה צפו בממוצע 1.8 מיליון צופים בשבוע. לא הזיק לתוכנית התביעה שהגישה נגדה אחת האימהות על היחס של מילר לביתה על סך חמישה מיליון דולר שנכון לעכשיו נדחתה בבית המשפט. השפעת המשפט מורגשת לאורך העונה החדשה מה שהופך את האימהות המודאגות לסיר לחץ אחד גדול.

למי שלא מכיר את הסדרה השנויה במחלוקת: כל שבוע מילר מחליטה מי הרקדנית המצטיינת של אותו השבוע על פי התחרות וההתנהגות של הרקדניות. האימהות מלוות את בנותיהן במהלך החזרות, הכנת התלבושות, התחרויות עצמן וכמובן דרך ההתמודדויות הנפשיות, ההצלחות והכישלונות הלא קלים לרקדניות. מה שהופך את הסדרה למרתקת היא האמהות. מצד אחד הן אוהבות את בנותיהן, מצד שני, הן לוקחות את הדאגה הזו הרבה יותר מדי רחוק. **הסדרה בודקת כל הזמן את הגבול הדק שבין להיות אימהות תומכות/ לדורסות.** מתי מדובר ב"לדחוף את הילדה" ומתי מדובר בהגשמת החלום שלהן עצמן על חשבון בנותיהן. הבעיה העיקרית היא שבסופו של יום הרקדניות הן רק ילדות קטנות ושאפתניות שמשתוקקות לשמח את אימא.

**"פרק 101" >> שלישי, 14.04 ב-22:00**

העונה החדשה מתחילה ברגל שמאל כאשר דמות מפתח בסדרה נעלמת ולא עונה לא לאימהות ולא לרקדניות. אבי מחליטה לקרוא לחברה ותיקה להחליף את אותה דמות מפתח עד שיוודא מה קרה בגורלה. ביינתים עולמה של אבי לי מילר מזדעזע כשתלמידה לשעבר תובעת אותה.

**רקדניות קטנות: סטודיו מייקאובר / DANCE MOMS: ABBY'S STUDIO RESCUE**

**החל מ-03.04, ימי שישי ב-16:30 סדרה חדשה בבכורה!**

**אבי לי מילר, המאמנת הקשוחה וחסרת המעצורים מ"רקדניות קטנות", מבצעת מייקאוברים לבתי ספר למחול ובדרך צריכה להתמודד עם אימהות שכמהות לתהילה ובעלי עסקים עקשנים שלא מוכנים לקדמה.**

הנאה מובטחת למי שאוהב את עולם הריקוד בשילוב של קצת "אהבה קשוחה".  **אבי לי מילר** המאמנת השנויה במחלוקת מ"**רקדניות קטנות**" לא מתעייפת לרגע, במיוחד אחרי כל הניתוחים הפלסטיים שמשאירים אותה צעירה ורעננה, וחוזרת לחיינו בעוד סדרה חדשה סטייל **גורדון רמזי** "**בעזרת השף**". מילר מחליטה לקחת את המומחיות שלה צעד אחד קדימה ולבצע מהפכים מקצה לקצה לבתי ספר למחול. אבי לי מילר ידועה באישיות חסרת מעצורים, מה שמאפשר לה לתת דחיפה לעסקים שמתקשים ולהפוך אותם למצטיינים. מילר תצטרך להתמודד עם בעלות בתי הספר למחול שלא ממש "מתחברות" לגישה האגרסיבית שלה ואימהות דוחפות שכרגיל בטוחות שרק לבנות שלהן מגיע רגעי תהילה ושכל שאר העולם הם מטומטמים חסרי כישרון.

**"פרק 1: אבי להצלה" >> 03.04, יום שישי 16:30**

אבי לי מילר הולכת להציל סטודיו למחול שנמצא עמוק בצרות. בעלת הסטודיו כל כך לחוצה שהיא מפחדת לפגוש את מילר ונעלמת. ביינתים, האימהות בסטודיו רבות אחת עם השנייה והכאוס בעיצומו. האם מילר תצליח לשכנע את הבעלים לחזור לעסק ולקחת את העניינים לידה?

**מרתון "רקדניות קטנות" בפסח**

**4-14.04, לאורך חג פסח החל מ-16:30, שלושה פרקים ברצף**

אם הספקתם לשכוח איזה אימהות הכי שונאות את אבי לי מילר, איזו אימא מגדלת את בתה בחינוך ביתי ומי הרקדנית האהובה על מילר (רמז: היא מככבת עכשיו בקליפ המדובר שלSIA והיא רק בת 12), אל דאגה, בדיוק בשבילכם רקחנו מרתון שנועד לרענן את הזיכרון.

רגע לפני עליית העונה החדשה, ערוץ לייפטיים ישדר מרתון "רקדניות קטנות" של העונה הרביעית במלואה, כולל שני ספיישלים בבכורות טלוויזיוניות. **ב- 14.4 ישודרו החל מ-16:00 ועד סיום השידורים פרקים של רקדניות קטנות כולל הבכורה של העונה החדשה ב-22:00**

**יום העצמאות 2015**

ערוץ לייפטיים משדר סרטים מבית היוצר של לייפטיים בסופ"ש וכן סרטים אהובים מכל התקופות. לאור הביקוש אנו מוסיפים יום נוסף של סרטים, הלא הוא ליל חמישי ואין דרך טובה יותר להתחיל את התקופה החדשה מאשר ביום העצמאות. את יריית הפתיחה נתחיל בשידור שתי בכורות העוסקות בחייה של הדיווה הבלתי מעורערת אך המעורערת בנפשה **וויטני יוסטון** ("שומר הראש"):

**וויטני / WHITNEY**

**23.04 יום העצמאות, ב-22:00 בכורה טלוויזיונית!** (ש.ח שישי 15:05, שבת 12:35)

הסרט המדובר ביותר השנה מגיע לערוץ. הסרט הסנסציוני זכה לרייטינג צפייה של 4.5 מיליון צופים בממוצע בערב הבכורה שלו. כיוון שבובי ו-וויטני הם היחידים שיודעים מה קרה "באמת" בינם, לנו נותר אלא רק לנחש מתוך הסרט מהי "האמת"...

ב-2012 וויטני נפטרה משילוב של אלכוהול ותרופות והשאירה עשרות מעריצים לא מופתעים אך אבלים. השחקנית **אנג'לה באסט** ("**כמו אוויר לנשימה**") מביימת לראשונה סרט בכיכובם מלא הכימיה של הדוגמנית יאיא דה **קוסטה** (שהתחתנה בסיום עונה שלוש של "הטופ מודל הבאה") **וארלן אסקרפטה** ("בתוך הסופה").

הסרט עוקב אחר סיפור אהבה המסובך של הזמרת זוכת 21 [פרסי המוזיקה האמריקאית](http://he.wikipedia.org/wiki/%D7%A4%D7%A8%D7%A1_%D7%94%D7%9E%D7%95%D7%96%D7%99%D7%A7%D7%94_%D7%94%D7%90%D7%9E%D7%A8%D7%99%D7%A7%D7%90%D7%99%D7%AA) ובשישה פרסי [גראמי](http://he.wikipedia.org/wiki/%D7%92%D7%A8%D7%90%D7%9E%D7%99), השחקנית, המפיקה, הדוגמנית לבין **בובי בראון**, שלימים נהפך לבעלה. מערכת היחסים ההרסנית שארכה 15 שנים בין השניים כללה את התמכרותה של וויטני לסמים קשים, אלימות מצד בובי והרבה האשמות.

**בובי בראון: זיכרונות מוויטני / BOBBY BROWN: REMEMBERING WHITNEY**

**23.04 יום העצמאות, ב-21:15 בכורה טלווזיונית!** (ש.ח שישי 14:15, שבת 11:45)

לכל סיפור יש שני צדדים ולפני שאנחנו צולבים את **בובי בראון,** לא מגיע "לנסיך" הזדמנות להציג את הצד שלו? בדיוק בשביל זה לייפטיים לקחו את העיתונאית הקשוחה ביותר שלהם ונתנו לה שעה עם בובי בראון, בעלה לשעבר של **וויטני יוסטון** בשביל לדבר על הכול! על ההתאהבות, החתונה, המוזיקה וההצלחה בעקבות "**שומר הראש**", ההידרדרות של וויטני בעקבות הסמים, הביקורת של התקשורת והמשפחה של וויטני כלפי חלקו בטרגדיה. כמובן שבובי מדבר על הילדה המשותפת- **בובי קריסטינה בראון** שכרגע נמצאת בכותרות. בגיל 22 בלבד היא נמצאת תחת הנשמה בטיפול קריטי, שנגרמו בנסיבות לא ברורות, כנראה מסמים, לאחר שכמעט התחתנה עם אחיה המאומץ, המואשם במצבה ונמצא תחת חקירה משפטית.

**סרטים בשידור בכורה:**

**ברית בין רמאים / CHEATING PACT, THE**

**03.04, יום שישי, ב-22:00 בכורה טלווזיונית!** (ש.ח שבת 15:00, 20:30)

שלושה תלמידי תיכון משכנעים חברה לכיתה לקחת את בחינות הקבלה לקולג' במקומם אך כשהם מקבלים ניקוד נמוך, היא מוצאת את עצמה מתה בתאונה. שניים מהתלמידים מפלילים את הצלע השלישית. כעת על תלמידה שהם בחרו להפוך ל"שעירה לעזאזל" להוכיח יחד עם אימה שהיא חפה מפשע ולמצוא את הרוצח האמיתי. עם: **מקס קרבר** ("**הנותרים**") ו[**לורה וויגינס**](http://www.edb.co.il/name/n0016248/) ("**חסרי בושה**").

**אמנדה נוקס: משפט רצח / AMANDA KNOX: MURDER ON TRIAL IN ITALY**

**10.04, יום שישי, ב-22:00 בכורה בערוץ!** (ש.ח שבת 15:05)

**היידן פנאטיר** ("**גיבורים**" ו"**נאשוויל**") **ומארשה גיי הרדן** ("**נזקים**") מככבות במותחן פשע המבוסס על סיפורה האמיתי של **אמנדה נוקס,** הרוצחת המפורסמת שמשפטה עמוס הדרמות הטריד את ארה"ב כולה.

נוקס הייתה סטודנטית אמריקנית שהורשעה ברצח שותפתה הבריטית יחד עם בן זוגה וחבר טוב שלהם, לאחר מכן זוכתה, ושוב הורשעה וכעת היא נידונה ל-28 שנים וחצי בכלא, כשבן זוגה לשעבר זכה ל-25 שנות מאסר. הסרט בודק האם "**הרוצחת הסקסית**", כפי שכונתה בכותרות, הייתה קורבן או "משכה את החוטים" מאחורי הקלעים?

**גרים סליפר / GRIM SLEEPER, THE**

**17.04, יום שישי, ב-22:00 בכורה טלווזיונית!** (ש.ח שבת 16:05, 20:30)

**דרימה וולקר** ("**גראן טורינו**") והזמרת **מייסי גריי** מככבות בדרמת פשע המבוססת על סיפור אמיתי. כתבת בלוס אנג'לס, עולה על עקבות של רוצח סדרתי הידוע בכינוי "**גרים סליפר**" שחיסל עשרות נשים. ככל שהחקירה מתקדמת היא מגלה שבמשך 20 שנים המשטרה מסתירה עקבות של הרוצח והשאירה קהילה שלמה מפוחדת. הכתבת מתחילה ליצור קשר עם משפחות של הקורבנות ולספר להם את האמת ונתקלת בקורבן שהצליחה לחמוק, מבלי לדעת שהרוצח עדיין לא נתפס והוא בעקבות השתים.

**סוד קטן ומלוכלך / JODI ARIAS: DIRTY LITTLE SECRET**

**24.04, יום שישי, ב- 22:00 בכורה טלווזיונית!** (ש.ח שבת 16:30, 20:30)

**טניה ריימונד ("אבודים")** מככבת בדרמת פשע מינית המבוססת על סיפור חייה האמיתי של **ג'ודי אריאס**. אריאס, 28, דקרה, שיספה את גרונו וירתה בראשו של בן זוגה לשעבר אחרי שגילתה כי הוא עומד לעזוב אותה לטובת אחרת. בתחילה טענתה לחפותה אך לאחר מכן שינתה את גרסתה להגנה עצמית. המשפט הפך לקרקס תקשורתי בזכות תיאורים מינים מפורטים אותם סיפקה אריאס בליווי צילומים של חיי המין שלהם. בנוסף חשבון טוויטר שפתחה עבורה חברה טובה סיפק עבור אריאס במה לפרובוקציות.

**בכורות בערוץ**

**ללכת על הכל /WHOLE NINE YARDS, THE**

**04.04, שבת, ב-22:00 בכורה בערוץ!** (ש.ח: שבת 11.04 20:20)

צוות מנצח ובראשם **ברוס וויליס (" מת לחיות"), מתיו פרי ("חברים"), נטשה הנסטרידג' ("מין מסוכן"), ואמנדה פיט ("ג'ק וג'יל")** מככבים בקומדיה שנונה ופרועה על רופא שיניים החי בפרברים, לכאורה עם חיים מושלמים ואישה נהדרת עד שעובר לגור לידו השכן החדש ג'ימי ה"טוליפ", רוצח שכיר, מסוכן ושרמנטי לאחר שהחליט להעיד נגד ראשי המאפיה. במאי: **ג'ונתן לין ("כן אדוני השר").** 2000

**ללכת על הכל 2 /WHOLE NINE YARDS, THE**

**11.04, שבת, ב-22:00 בכורה בערוץ!** (ש.ח: שישי 17.04, 17:10)

סרט ההמשך לקומדיית המצבים המוצלחת משנת 2000 "**ללכת על הכול**" בכיכובם של **מתיו פרי וברוס וויליס**. המאפיונר בפנסיה, ג'ימי "הטוליפ" טודסקי נהנה מהחיים השקטים עם אשתו לאחר שזייף את מותו בעזרת חברו רופא השיניים אוז ונמלט מכנופיית גוגולק ומה-FBI. אוז מופיע על דלתם ומבקש מהם להציל את אשתו שנחטפה בידי כנופיית גוגולק. במאי: **האוורד דוץ' ("יפה בורוד").** 2004

**רומן על אמת /TRUE ROMANCE**

**18.04, שבת, ב-22:00 בכורה בערוץ!** (ש.ח: ראשון, ב-00:20, שישי 24.4, 23:30)

הבמאי **קוונטין טרנטינו** שב-1993 עוד לא היה שם מוכר בכל בית, מכר את התסריט "**רומן על אמת**" כדי שיוכל לממן את "**כלבי אשמורת**" וכך יצא שהסרט נפל לידיו של הבמאי **טוני סקוט** ("**ימי הרעם"**, **"אהבה בשחקים**") שהתאבד שנה שעברה בהיותו בן 68 בלבד. בסרט מככבים כזוג נאהבים זוכת פרס האוסקר **פטרישיה ארקט** ("**התבגרות"**), **וכריסטיאן סלייטר**("**ראיון עם ערפד", "רדיו חזק"**), ומגוון שחקנים ענקים בתפקידי משנה קטנים: **בראד פיט, ואל קילמר, גארי אולדמן, כריסטופר ווקן, סמואל ל. ג'קסון וג'יימס גנדולפיני.** פקיד בחנות קומיקס שרוצה לזכות בסוף טוב עם אהובתו, זונה לשעבר, צריך לפייס את הסרסור שלה אבל כשהוא לוקח ממנו מזוודת קוקאין מתפתח מרדף. השניים יוצאים בדרכם דרומה, והפושעים אחריהם - והם לא מתכוונים לוותר או לחוס על מי שימצא בדרכם.

**דמדומים / Twilight**

**25.04, שבת, ב-22:00 בכורה בערוץ!** (ש.ח: ראשון, ב-00:20, שישי, ב-16:30)

הסרט שהתחיל כעיבוד לסדרת הספרים המצליחה של **סטפני מאייר "דמדומים",** הפך לתופעה בקרב צעירים ומבוגרים יחדיו כשהחזיר את טרנד הערפדים/ זאבים לשיח עם הכנסות של מעל **3.3 ביליון דולר** עבור חמשת הסרטים שיצאו. הסרט הראשון הרוויח מעל 608 מיליון דולר לבדו. הסרט מתאר את סיפור אהבתם של בלה, נערה צעירה ומופנמת העוברת לעיר חדשה עם אביה הגרוש ופוגשת באדוארד, בחור יפה ומסתורי. אלא שאדוארד הוא ערפד מודרני. האם יוכלו לגשר בין העולמות השונים? הסרט הקפיץ את[**קריסטן סטיוארט**](http://he.wikipedia.org/wiki/%D7%A7%D7%A8%D7%99%D7%A1%D7%98%D7%9F_%D7%A1%D7%98%D7%99%D7%95%D7%90%D7%A8%D7%98)**ו**[**רוברט פטינסון**](http://he.wikipedia.org/wiki/%D7%A8%D7%95%D7%91%D7%A8%D7%98_%D7%A4%D7%98%D7%99%D7%A0%D7%A1%D7%95%D7%9F),היחסית אלמוניםלכוכבים בין לילה גם בזכות הרומן המתוקשר שלהם, שהתחיל בצילומי הסרט ונגמר בבגידה של סטיוארט. במאית:[**קתרין הארדוויק**](http://he.wikipedia.org/wiki/%D7%A7%D7%AA%D7%A8%D7%99%D7%9F_%D7%94%D7%90%D7%A8%D7%93%D7%95%D7%95%D7%99%D7%A7). 2008

\*בשבתות הבאות ישודרו סרטי ההמשך (דמדומים 2+3)